Video: Brug het toeriste gaandeFoto; Vietnam Timeless Charm/Facebook ŉ Nuwe brug in Viëtnam, wat lyk of dit deur twee reusehande opgehou word, lok derduisende toeriste. Die brug, wat sowat 150 m lank is, is teen die Ba Na-berg naby Danang geleë en is in Junie in gebruik gestel nadat dit sowat ŉ jaar geneem het om te voltooi. Foto’s van die brug het egter onlangs soos ŉ veldbrand op sosiale media begin versprei. Die Cau Vang (Goue Brug) is deur Vu Viet Anh ontwerp. Talle sosialemediagebruikers meen dit lyk of “God se hande” die brug in die lug hou.